Kamu bisa jelasin ke aku soal Churro dalam bahasa melayu?

Churro ( Sebutan Sepanyol  [ˈtʃuro], sebutan Portugis : [ˈʃuʁu]) ialah snek pastri goreng yang diperbuat daripada Choux. Churro adalah makanan tradisi di Sepanyol dan Portugal, yang merupakan negara asalnya, selain daripada Filipina dan Ibero-Amerika . Ia juga dimakan di Barat Daya Amerika Syarikat, Perancis, dan kawasan lain yang telah mempunyai imigrasi dari negara-negara Sepanyol dan Portugis. Di Sepanyol, ada sesetengah churro berbentuk nipis (dan kadang-kadang bersimpul) atau panjang dan tebal, yang dikenali sebagai porra di sesetengah wilayah. Selalunya, churro dimakan sebagai sarapan pagi dan dicicah ke dalam champurrado, coklat panas, dulce de leche atau café con leche. Kebiasaannya, churro ditaburkan dengan gula pasir di atas.